HU   HU 
 
 
 EURÓPAI  
BIZOTTSÁG   
Brüsszel, 2022.1.12.  
SWD(2022) 9 final  
 
BIZOTTSÁGI SZOLGÁLATI MUNKADOKUMENTUM  
 
A HATÁSVIZSGÁLATI JELENTÉS VEZETŐI ÖSSZEFOGLALÓJA  
 
amely a következő dokumentumot kíséri  
Javaslat  
Az Európai Parlament és a Tanács rendelete  
az Európai Unió Kábítószerügyi Ügynökségéről  
{COM(2022)  18 final}  - {SEC(2022)  45 final}  - {SWD(2022)  8 final}   
 
2 Vezetői összefoglaló  
Az Európai Unió Kábítószerügyi Ügynökségéről szóló rendeletre irányuló javaslat hatásvizsgálata 
(a Kábítószer és a Kábítószerfüggőség Európai Megfigyelőközpontja megbízatásának, azaz az 
1920/2006/EK rendeletnek a felülvizsgálata)  
 
A. A fellépés szükségessége  
Miért? Milyen problémát kell megoldani?  
A Kábítószer és a Kábítószerfüggőség Európai Megfigyelőközpontját (a továbbiakban: az 
Ügynökség) 1993 -ban alapították, 2006 -ban átdolgozott alapító rendeletével (1920/2006/EK 
rendelet). 2018 –2019 -ben a Bizottság elvégezte a legutóbbi értékelést (COM(2020) 228). A 
probléma meghatározása az értékelés eredményeire épül, és orvosolja az Ügynökség fő érdekelt felei 
által felvetett hiányosságokat. Míg 25 évvel ezelőtt adatok gyűjtésére és elemzésére volt szükség az 
európai kábítószerhelyzet és következményei leírásához, az érdekelt feleknek ma már a felmerülő 
kihívások valós id ejű elemzésére is szükségük van, valamint tanácsokra a gyorsan változó 
fenyegetések – például az EU -ba belépő, a (nép)egészségügyre nézve veszélyesebb és új biztonsági 
problémákat teremtő, új pszichoaktív anyagok – kezelésének legjobb módjairól. A politika i 
döntéshozóknak több támogatásra és információra van szükségük ahhoz, hogy megalapozott 
döntéseket hozzanak és megfelelő válaszokat adjanak. Az Ügynökség nem tud elegendő támogatást 
nyújtani a tagállamoknak, és az Ügynökség nemzeti kapcsolattartó pontjain ak hálózata (Reitox) nem 
használja ki teljes mértékben a benne rejlő lehetőségeket. Végezetül az Ügynökség munkájának 
nemzetközi dimenziója nincs kellőképpen meghatározva. Az EU 2021 –2025 -re szóló 
drogstratégiájának végrehajtásához, amely bizonyítékokon al apuló szemléletet alkalmaz a 
drogpolitika terén, alapvető fontosságú az Ügynökség által nyújtott tájékoztatás.  
Mi e kezdeményezés várható eredménye?  
A kezdeményezés általános célja annak biztosítása, hogy az Ügynökség megfeleljen a célnak, és 
megfelelően felkészüljön az EU -ban a kábítószerek jelentette kihívások kezelésére, ami az EU és a 
tagállamok részéről megfelelő fellépéshez és támogatáshoz vezet. A megbízatás javasolt 
felülvizsgálata célzott felülvizsgálat. Egyértelművé kell tennie az Ügy nökség megbízatását a 
tevékenységi körét (különösen a kezelendő anyagokat) illetően; növelnie kell a kihívásokra és a 
felmerülő fenyegetésekre való gyorsabb és célzottabb reagálási képességét; el kell mélyítenie a 
kábítószer -jelenség nyomon követését és el emzését; támogatást kell nyújtania a tagállamoknak; és 
egyértelműsítenie kell az Ügynökség munkájának nemzetközi dimenzióját.  
Milyen többletértéket képvisel az uniós szintű fellépés?   
A kábítószer -jelenség minden európai polgárt érint, és határokon átnyúló és globális természetű. A 
kábítószer -keresleti és -kínálati oldalon egyaránt számos közös kihívás áll fenn a tagállamokban. A 
kábítószer -jelenséget nem lehet kizárólag nemzeti szinten kezelni, mivel egy ilyen megközelítés 
széttagoltsághoz vezetne, és a tagállamok a tapasztalatok és a bevált gyakorlatok megosztása révén 
tanulhatnak egymástól. Az uniós fellépés hatékony és eredményes módot biztosít e kérdések 
kezelésére.  
B. Megoldások  
Milyen jogalkotási és nem jogalkotási szakpolitikai alternatívák merültek fel? Van -e előnyben 
részesített megoldás? Miért?   
A nem jogalkotási szakpolitikai lehetőség (további együttműködés) és az Ügynökség felszámolása 
vagy összevonása kikerült a további elemzés köréből, mivel azok nem oldanák meg az azonosított 
problé mákat.  
 
Az előnyben részesített alternatíva a megbízatás célzott felülvizsgálata. Néhány érdekelt fél azon 
kérésének megválaszolása érdekében, hogy az Ügynökség hatáskörét más függőségekre is 
 
3 kiterjesszék, sor került a kérdés elemzésére, de a hatásvizsgála t arra a következtetésre jutott, hogy az 
Ügynökségnek továbbra is a tiltott kábítószerekre kell összpontosítania. A politoxikomán 
droghasználattal azonban jobban kell foglalkozni. A kábítószer -kínálatnak és a kábítószerpiacoknak 
szintén az Ügynökség temati kus tevékenységi körébe kell tartozniuk. Az agilisabb és előretekintőbb 
elemzés biztosítása érdekében tovább kell fejleszteni az Ügynökség nyomonkövetési és 
fenyegetésértékelési képességeit. A nyilvánosság gyors tájékoztatása és a több tagállamban 
előfordu ló veszélyekre való figyelmeztetés érdekében az Ügynökségnek támogatnia kell a 
tájékoztató kampányok és uniós szintű riasztások kidolgozását, vagy magának kell kidolgoznia 
azokat. Az Ügynökség információs bázisának bővítése érdekében létre kell hozni egy 
laboratóriumokból álló szakértői hálózatot. Meg kell erősíteni a nemzeti kapcsolattartó pontok 
megbízatását annak érdekében, hogy jobban kihasználják kapacitásaikat az Ügynökség 
támogatására, és tükrözzék az Ügynökség megbízatásában bevezetendő változásokat . Végezetül 
pontosítani kell az Ügynökség munkájának nemzetközi dimenzióját.  
Ki melyik alternatívát támogatja?   
A főbb érdekelt felek, azaz a drogpolitika támogatásával foglalkozó nemzeti és európai politikai 
döntéshozók támogatják, sőt kérik az Ügynökség megbízatásának megerősítését. A Tanács által 
2020  decemberében elfogadott új uniós drogstratégia kifejezetten felkéri a Bizottságot, hogy a lehető 
leghamarabb nyújtson be javaslatot a megbízatás felülvizsgálatára. A szélesebb körű függőségi 
stratégiával rendelkező néhány tagállam szélesebb körű megbízatást szeretne az Ügynökség 
számára. Más tagállamok kizárólag kábítószerekre vonatkozó kerettel rendelkeznek, és elégedettek 
lennének a jelenlegi megbízatással, amelyet a politoxikomán droghasználatra  vonatkozó pontosítás 
kísérne. A nemzeti kapcsolattartó pontokra vonatkozó minimumkövetelmények meghatározása 
egyes tagállamok számára vitatható is lehet, mivel úgy ítélhetik meg, hogy az sérti előjogaikat. 
Ezekre a kritériumokra azonban azért lenne szüksé g, hogy Európa -szerte egyenlő 
versenyfeltételekről gondoskodjanak, és biztosítsák az Ügynökség számára történő adatszolgáltatást.  
C. Az előnyben részesített alternatíva hatásai  
Melyek az előnyben részesített alternatívák (ha nincs ilyen, akkor a főbb alternatívák) előnyei?                                        
Az előnyben részesített alternatíva hozzájárulna a megalapozottabb szakpolitikákhoz és 
fellépésekhez; ez hatékonyabb európai (és nemzeti) válaszokat eredményezne a kábítószer -
jelenségre az EU -ban. Ez jelentős mértékben hozzájárulna a kábítószer -jelenségre adott hatékony és 
tényeken alapuló válaszhoz, mind egészségügyi, mind biztonsági szempontból. Az Ügynökség 
megbízatása továbbra is elsősorban a nyomon követésre, az EU és tagállamai támogatására  
összpontosítana, összhangban a szubszidiaritás elvével. Az Ügynökség megbízatásának e célzott 
felülvizsgálata jobb európai és nemzeti szintű felkészültséget eredményezne a kábítószerekkel 
kapcsolatos, egyre növekvő új veszélyek tekintetében.  
Mekkora költ ségekkel járnak az előnyben részesített alternatívák (ha nincs ilyen, akkor a főbb 
alternatívák)?                                        
Az előnyben részesített alternatíva szükségessé tenné a pénzügyi és humán erőforrások 
megerősítését a 2021 –2027 -es időszakra vonatkozó többéves pénzügyi keretben előirányzott 
forrásokhoz képest. A becslések szerint az új többéves pénzügyi keret időszakában mintegy 51 –63 
millió  EUR összegű kiegészítő költségvetésre és mintegy 40 további létszámtervi álláshelyre lenne 
szükség.  
Hogyan érinti a fellépés a vállalkozásokat, köztük a kis - és középvállalkozásokat és a 
mikrovállalkozásokat?  
Nem lesz közvetlen hatással a vállalkozásokra, a kkv -kra és a mikrovállalkozásokra. A felülvizsgálat 
pozitív közvetett hatásokkal járhat azáltal, hogy korlátozza a gazdaságban abból adódó munkaerő -
veszteséget, hogy a kábítószer -fogyasztók nem tudnak teljes mértékben dolgozni vagy teljes értékű 
munkát végezni, valamint azáltal, hogy elzárja a szervezett bűnözői csoportok jövedelemforrásait.  
Jelentős lesz -e a tagállamok költségvetésére és közigazgatására  gyakorolt hatás?   
 
4 Bár az előnyben részesített alternatíva az Ügynökség feladatainak és felelősségi köreinek 
növekedéséhez vezetne, a kezdeményezés összességében hozzájárulna az adminisztratív terhek 
csökkentéséhez és az adminisztratív eljárások egyszerűsítéséhez, különösen a tagállamokban. A fő 
hozzájáruló tényező a jelentéstételi kötelezettségek javasolt észszerűsítése és központosítása. A 
drogpolitika számára rendelkezésre álló  forrásokra vonatkozó adatok hiánya miatt nem lehet 
számszerűsíteni az egyszerűsítés és a tehercsökkentés hatásait.  
Lesznek -e egyéb jelentős hatások?   
Nem.  
D. További lépések  
Mikor kerül sor a szakpolitikai fellépés felülvizsgálatára?  
A közös megközelítéssel összhangban az Ügynökségről szóló rendelet tartalmazni fogja az 
Ügynökség ötévente történő külső értékelését.